Hetkarê Hemserekanê HDPyî yê Komîsyonê Propaganda û Çapemenîye ra Berpirsîyar Tayîp Temelî bi wesîleya Roja Rojnamegerîya Kurdan eşkerayîyêka nuştekîye daye.
Temelî da zanayene ke 22ê nîsana 1989î de Kahîre de hetê Mîqdat Mîdhed Bedirxanî ra rojnameyo verên ê kurdkî Kurdistan ame çapkerdene û nê rojnameyî bingeyê verênî yê çapemenîya azade ya kurdan eştî.
Temelî vat: ''Na maceraya çapemenîya kurdan tim ameye hedefkerdene. Ewro zî vera çapemenîya kurdan tedayî dewam kenê. La rojnamegerîya kurdan rêçê Bedîrxan û Musa Anteran de rayîrê xo rê dewam kena. Çapemenîya kurdan seba ke komelî roşnî bikera û biba vengê şarî, rolê xo yê girîngî rê dewam kena.
Ma bi wesîleya na roje venga her kesî danê ke vera hêrişanê serê çapemenîya kurdan roşnî û raştîye bipawo. Ma şehîdanê çapemenîye zî bi rêzdarî yad kenê û Roja Rojnamegerîya Kurdan fîraz kenê.''
